- סדרה מקורית של NETFLIX -
"שיטות הגיוס של חברה מצליחה.
הסוד נמצא במשאבי האנוש.
יו"ר מורנינג גרופ, וון דו־ג'ונג, מדבר על משאבי אנוש."
סלח לי. אני מחפש את חברת צ'ונגמיונג.
זה… מי אדוני, אם אפשר לשאול?
אני הוואנג סאנג־היון, כתב מעיתון היונגג'ו דיילי.
- היונגג'ו דיילי הוואנג סאנג־היון -
אתה כתב?
יש לך פגישה?
אין צורך לתאם פגישה לריאיון של סטארט־אפ.
איפה זה?
הם בחדר הישיבות שבקומה השנייה.
אני מבין. איך מגיעים לשם?
בכיוון הזה.
תודה. -בשמחה.
מר האן, שמעת על הוואנג סאנג־היון מהיונגג'ו דיילי?
שמעתי, ואני לא רוצה שום עסק איתו.
למה? -המומחיות שלו היא הכפשת סטארט־אפים.
הוא מבקש אחוזים בחברה תמורת כתבות אוהדות.
אם חברה מסרבת לו, הוא מסקר אותה באופן שלילי.
הוא משחק מלוכלך.
אלוהים. באמת?
הוא בא לריאיון עם חברת צ'ונגמיונג.
למה? איזה ריאיון?
אני לא יודע. הוא בכלל לא קבע פגישה.
יש לך מושג?
הם מגישים הצעה בקרוב.
אולי המתחרים שלהם נתנו לו מידע כלשהו.
כמו מה?
הם לא עשו כלום שיכול…
מתקפת הכופר!
המנוי שאליו חייגת…
- סו דאל־מי -
שאלתי אנשים בתעשייה. כולם טוענים שחברת צ'ונגמיונג
היא הפתעת השנה.
השמועה כבר התפשטה?
בהחלט. ושמעתי שאתם מתכוונים להשתתף
במכרז של פרויקט עיר חכמה.
כן, נכון מאוד.
המנוי שאליו חייגת…
המנוי…
- סקייל־אפ -
- התרחבות של חברה -
- פרק 16 -
מה זה?
הם כאלה ילדותיים.
מה זה?
יונג־סאן מנסה לפתור את האנגרמה כדי למצוא את הפושע ממתקפת הכופר.
- איטסמיהרנאלופו -
- אפולון ארטמיס -
מה זה?
מה?
- אפולון ארטמיס -
- שינהיון שינאפולון -
- שינג'ונג שינארטמיס -
אתה כן. -אני לא.
אמרתי שלא. -אתה כן.
חברים, מה זה? -מה?
אפולון וארטמיס. מאיפה המילים האלה?
שם המחשב המארח של תוכנת הכופר היה מוזר,
אז כתבתי כמה אנגרמות. למה?
ראיתי את הפרופילים של שין היון ושין ג'ונג בכלי לניהול גרסאות שלנו.
שם המשתמש של שין היון היה אפולון, ושל שין ג'ונג ארטמיס.
מה? -באמת?
אפולון? ארטמיס?
הם תאומים, נכון?
זה רק אני או שיש פה משהו מסריח?
מה הסיכוי שזה צירוף מקרים?
אם שין היון ושין ג'ונג
עומדים מאחורי מתקפת הכופר…
אבל למה להם לתקוף את השרתים של החברה שלהם?
בדיוק. מה יצא להם מזה?
נזכרתי במשהו.
ממש לפני מתקפת הכופר, ראיתי אותם
בפגישה עם המנהל של מרכז מורנינג.
אז מורנינג שכנעו אותם לתקוף את החברה שלהם?
זה הגיוני בכלל? -אנחנו עומדים לגלות.
דאל־מי, דיווחת על המתקפה?
בטח, מייד. זה בטח בחקירת המשטרה.
החברה שראיינתי אתמול
התמודדה עם מתקפת כופר קשה
ונאלצה לשלם מעל 200 מיליון וון.
באמת? גם אנחנו…
אוי, לא. גם אתם עברתם מתקפת כופר?
לרוב מדובר בהפסד כספי ותו לא.
אבל במקרה שלכם מדובר בחיי אדם.
נכון. אבל פתרנו את הבעיה באותו יום.
מצאנו את המפתח ושחזרנו את הקבצים.
יופי.
אבל מה אם תיתקלו שוב בבעיה דומה?
אינכם סבורים שהסיכון עוד קיים?
אתה צודק. לכן שדרגנו את האבטחה שלנו לרמה הגבוהה ביותר.
המתכנתים שלנו מומחים הן בזיהוי תמונות והן באבטחה.
אין בעיית אבטחה
שהבחור הזה לא יודע לפתור.
אני מבין.
אני חושב שיש לי כל מה שאני צריך.
לא.
החלק החשוב מתחיל עכשיו.
מה?
מיס סו נמצאת פה?
כן. היא באמצע ריאיון.
חייבים לעצור אותו.
הכתב הוא… -נוכל, אני יודעת.
אני מכירה אותו עוד מנייצ'ר מורנינג.
הוא ידוע בתור צלף הסטארט־אפים. הוא חיסל הרבה מהם.
ואת לא עוצרת בעדו?
לא, הם מתמודדים איתו היטב בכוחות עצמם.
הם מתמודדים היטב?
החלק החשוב מתחיל עכשיו?
בהחלט. אם נסיים את הריאיון עכשיו,
די ברור איזו נימה תהיה לכתבה שלך, לא?
"חברת צ'ונגמיונג
מתחרה במכרז של פרויקט עיר חכמה על פלטפורמת נהיגה אוטונומית.
פריצה למכוניות אוטונומיות עלולה להוביל לאובדן חיי אדם.
חברת צ'ונגמיונג עברה לאחרונה פריצה למערכות שלה."
לא ככה?
טוב, נו, זאת עובדה, לא?
עוד משהו?
אתה לא רוצה לדעת משהו חשוב יותר?
משהו חשוב יותר? -כן.
מי אחראי למתקפה?
אתה יודע במי מדובר?
בטח.
מצאנו את ההאקר על ידי ניתוח יומן האירועים.
- חיפוש שם מחשב מארח -
כאשר ביצענו סריקת פורטים על המחשב של ההאקר,
הייתה התאמה בין שם המחשב המארח ובין שם המחשב הנגוע.
הגשנו את הראיה
לשוטרים האמונים על החקירה.
והשוטרים התקשרו לעדכן אותנו
שהחשודים נעצרו. -אתם שין היון ושין ג'ונג?
מי החשודים? -בואו איתנו, בבקשה.
שין היון ושין ג'ונג.
הם היו מתכנתים שלנו.
אבל זמן קצר לאחר המתקפה, חברת מורנינג גייסה אותם לשורותיה.
הם גם נפגשו עם המנהל וון סאנג־סו ממש לפני התקרית.
הגשנו ראיה לכך למשטרה.
החקירה תחשוף מי עומד מאחורי המתקפה.
מעניין מה תכתוב על זה.
אני מתה לדעת.
אלוהים. טוב, הכול כבר הסתדר.
העורך שלנו ממילא יגנוז את הסיפור.
העבריינים נתפסו,
והבן של יו"ר מורנינג גרופ עומד מאחורי זה.
באמת תוותר על זה?
אני לא אמור לדווח על פשעים שנמצאים תחת חקירה.
לכתבים אחרים אין בעיה עם זה.
אם כך, תדווח על מסקנות החקירה?
כמובן.
בתום החקירה.
אני אזוז. -ביי.
ביי. -להתראות.
בואו נתחיל את הישיבה. -בסדר.
תכתוב את הכתבה.
אחרת כולם יחשבו ששיתפת איתם פעולה.
איזו הקלה.
רצת לכאן?
סליחה? -תג הזיהוי שלך הפוך.
חששתי שהיא שוב תעשה טעות.
זו השנה השלישית שלה.
היא התמודדה עם לא מעט בעיות.
היא יכולה להתמודד עם זה.
צודקת.
כמובן.
אתה נראה אמביוולנטי לגבי זה.
באמת?
למה? אני שמח בשמחתה.
ירדה לי אבן מהלב. סוף סוף אפשר להירגע.
להתראות.
לא,
אין ספק שהוא מאוכזב.
מה קרה למר האן?
הוא בסדר?
אני לא יודע. אבל הוא בטח בסדר.
דונג־צ'ון. -כן?
אני הולך מוקדם יותר היום.
אם קורה משהו, תתקשר אליי…
עדיף שתסמס לי.
להתראות.
הוא לא צעיר מדי לגיל המעבר?
תבלו. ביי. -תודה.
- נקניקיות צ'ונג־מיונג -
סה"כ 3,000 וון. -3,000 וון.
- מזל טוב לרגל הפתיחה -
סבתא, הגענו. -גם אני פה.
מי זה? דו־סאן?
כן, זה דו־סאן.
טוב לראות אותך. מזמן לא נפגשנו.
שמעתי שחזרת מארצות הברית.
עבר כל כך הרבה זמן.
עבר המון זמן, גברת צ'וי.
הראייה שלך החמירה מאוד?
היי, אתה שוב מסתכל עליי במבט מלא רחמים, נכון?
לא, בכלל לא. את נראית נהדר.
שבי. -בסדר.
דו־סאן, אין לתאר כמה עזרת לי.
לא הייתי שורדת בלי נונגיל.
הדבר הזה מציל חיים.
נכון. זה עובד כל כך טוב שאני לא יכולה לחפף.
אם אני נרדמת לרגע, הוא אומר לה, "היא נרדמת".
הוא מדווח על הכול.
אני יודעת. זה יוצא מן הכלל.
תודה רבה שפיתחת את נונגיל.
אני לא יודעת איך להודות לך.
יש לי מזל גדול.
את ראויה להרבה יותר.
סבתא, דו־סאן חבר של המתכנתים של נונגיל.
אם את לא מרוצה מהאפליקציה, פשוט תגידי לדו־סאן.
ברגע שתגידי לי, אבקש מהם לעדכן את האפליקציה מיידית.
בסדר.
אכתוב פידבק במחברת, כמו בפעם האחרונה.
כן, בבקשה.
אגב, סבתא, דו־סאן סרג לך צמח.
מה? -הוא סרג צמח? איך?
ההשראה הגיעה מקקטוס.
הוא בצבעי היסוד של האור, כמו הספוגים שהכנתי לך.
זה הצבע האדום,
זה הירוק וזה הכחול.
עוד פעם הוא מתחיל עם זה.
תלחצי פה והוא ידבר. -פה?
כן. תלחצי חזק.
אני אוהב אותך.
הוא יחמם אותך בחורף.
עשיתי אותו דומה לדאל־מי.
הם דומים.
סבתא, הוא דומה לי מאוד.
קקטוס שדומה לדאל־מי.
ערך המניות ירד ביום חמישי אחרי שהבנק המרכזי האירופי
הוריד את תחזית הצמיחה הכלכלית לשנת 2019
והכריז על סבב חדש של תמריצים כדי לעזור לבנקים…
מי זה?
החששות גוברים…
אני בא.
גברת צ'וי. -היי.
איך הגעת לכאן?
כלתי הקפיצה אותי.
הבנתי.
בואי מכאן.
תיזהרי.
דאל־מי אמרה שהדירה שלך מדהימה.
חבל מאוד.
הייתי צריכה לבוא לפני שהראייה שלי הידרדרה.
באת כדי להביא לי נקניקיות?
כן.
בבקשה. -וואו.
אני שמח שבאת. רציתי לדבר איתך.
כן? מה העניין?
כבר פתחת חנות. -נכון.
אבל המדרגות בבית שלך לא מקשות עלייך?
אולי תעברי לדירה? אני אמצא לך מקום.
היי, לא נמאס לך לדבר שטויות שוב ושוב?
יש משהו אחר שאת צריכה?
אני לא צריכה כלום.
אם כל כך צר לך, תעזור למישהו שמצבו חמור יותר.
אבל רק לך אני חייב.
אז תשכח מזה.
אם זה יהיה נושא השיחה, אני הולכת. נמאס לי מזה.
אם נמאס לך, תני לי להחזיר לך וזהו.
במקומך, כבר הייתי גומר עם זה.
"גומר עם זה"?
ילד טוב, אתה הולך לאנשהו?
לאן אני כבר יכול ללכת?
ג'י־פיונג.
אמרת לי לא להתקשר אלייך
אם הכול בסדר.
אני יותר מדי בסדר לאחרונה.
אני עסוק מאוד.
אני אתקשר אלייך כשאעבור תקופה…
אל תעשה את זה.
תתקשר אליי גם אם הכול בסדר.
תבוא לבקר לעיתים קרובות.
תבוא לבקר אותי,
לא חשוב מה הסיבה.
למה שאבוא אם הכול בסדר?
פשוט תבוא.
תבוא ותדבר שטויות.
אני
כבר כמעט חירשת ועיוורת.
אתה יכול להגיד ולעשות מה שאתה רוצה.
תצחק ותבכה כאוות נפשך.
לא אשאל מה קרה.
אז תבוא לעיתים קרובות.
אל תתרגל לבדידות.
אל…
אל תתבודד, ג'י־פיונג, טוב?
בסדר.
הכול בסדר.
אל תבכה.
אני כאן איתך.
שלחתי לכם רשימה של שאר החברות למכוניות אוטונומיות.
בסדר. -בסדר.
- רשימת חברות המשתתפות במכרז -
כנראה מדובר בפרויקט גדול. לא מעט חברות משתתפות במכרז.
זה לא העניין היחיד.
כל החברות הטובות במדינה משתתפות במכרז.
אני יודעת.
איך ננצח אותן?
"ננצח אותן"? רק רגע, מיס סו.
את לא באמת מצפה שנזכה במכרז, נכון?
לא אמרנו שעושים את זה בשביל הניסיון?
בטח. זה בשביל הניסיון.
בלי לחץ. זה רק ניסיון.
ואם ננצח בסוף?
אם ננצח, אתן לך מיליארד וון.
בטוח? -הוא מתכוון לכך שזה בלתי אפשרי.
אם ננצח, אגלח את הראש.
אגלה לכם מי החבר שלי אם ננצח.
את בטוחה?
התכוונתי לכך שזה בלתי אפשרי.
נכון?
אבל אם ננצח בכל זאת,
תעמדי במילה שלך. -ברור.
תגלח את הראש, כן?
בטח. הייתי עושה את זה מאה פעמים.
מה? אז בואו נבטיח משהו כולנו.
אם ננצח, אקנה לכם מכוניות ספורט.
וואו, מר האן, אתה ממש נדיב.
מר נאם, מה איתך?
אם ננצח,
אציע לה להינשא לי.
ברור, כי זה בלתי אפשרי.
מיס סו, כמה מועמדים סופיים יהיו?
אה…
יהיו…
חמישה.
חמישה? טוב, בואו נקיים ישיבה.
בואו נלך. -בסדר.
- האן ג'י־פיונג -
מר האן, איך אתה מרגיש היום?
פארק דונג־צ'ון.
תסביר לי את זה.
איך זה הגיע לכאן? מי שם את זה כאן?
זה הגיע באימייל, והייתה לי תחושה טובה לגבי זה.
כשיתומים עוזבים את בית היתומים הם מתמודדים עם קשיים כלכליים,
כי הם נמצאים בדיוק בתפר בין גיל ההתבגרות לבגרות.
נו, אז?
הסטארט־אפ הזה מחבר בין יתומים לחונכים,
שילמדו אותם להסתדר בכוחות עצמם.
המנכ"ל בעצמו גדל בבית יתומים, אז יש לו זיקה גדולה לנושא.
זו מטרה נעלה.
אבל זה הכול. הם עובדים בהתנדבות ולא מייצרים רווחים.
אין טעם להשקיע בהם את הכסף של השותפים שלנו, נכון?
אני יודע. בדיוק התכוונתי לבטל את הפגישה.
אל תבטל. תיפגש איתם.
מה?
באמת?
- פרויקט קו גיל־דונג -
כבר אחרי 22:00. אתם לא הולכים?
ההדמיה לא קולטת
את הרמזור האדום בצומת הזה. מה לעשות?
היא חייבת לקלוט אותו.
תוריד את סף הרגישות. -בסדר.
כולכם נשארים?
זה לא עובד.
נצלם סרטון חדש?
כן. -בשעה כזאת?
אתה יכול ללכת. אל תדאג.
אתה רוצה לגלח את הראש? -כן, מאוד.
אני סבורה שעלינו לבדל את עצמנו מהמועמדים האחרים
על ידי התמקדות בניטור הנהג.
בעזרת טכנולוגיית זיהוי הפנים שלנו, נוכל לזהות עייפות בעת נהיגה.
כמו כן, גם סטייה מהנתיב.
- טרזן -
מחר נגיש את ההצעה, אז תעבור עליה ביסודיות.
אין שום דבר מיוחד בזיהוי סביבת נהיגה.
אנחנו צריכים לעשות משהו שונה כדי לבלוט.
סוגיית קבלת ההחלטות צריכה לבוא בעדיפות ראשונה? או שנייה?
דאל־מי. -כן?
כמה רחוק טרזן יכול להגיע לדעתך?
טרזן?
המטרה שלנו היא אוטומציה מלאה.
אבל יש עוד גורמים מלבדנו.
החוק, סביבת הנהיגה… כל התשתית צריכה להיות מוכנה.
לא לזה התכוונתי.
למה? אם אספר לך מה המטרה שלי, תוכל להגשים אותה?
בטח.
אני רוצה שטרזן…
כמו בסרטים,
אני רוצה שהוא יוכל לנווט בעצמו ואפילו לעוף.
מה?
סתם צחקתי.
לא לזה התכוונתי.
אבא שלי
נהרג בתאונת דרכים.
וסבתא שלי כבר כמעט עיוורת.
אני מקווה שטרזן ימנע תאונות כמו שאבא שלי עבר
ושיאפשר לסבתא שלי להתנייד ללא חשש.
זה אפשרי?
כן, זה אפשרי בתוך חמש שנים וחצי.
אם נתרחב ונשקיע במו"פ,
אז בתוך שלוש שנים.
- מו"פ: מחקר ופיתוח -
אתה חושב שנזכה במכרז?
בטח.
אמרת שאנחנו צריכים לנסות בשביל לצבור ניסיון.
שיניתי את דעתי.
אנחנו לא סתם מנסים. זה לא בשביל לצבור ניסיון.
אנחנו נצליח.
מי שלא מקיים הבטחות נחשב רמאי.
אני אקיים. בכל מחיר.
מצטער על ההפרעה.
ניסיתי להרעיש,
אבל לא שמתם לב.
הייתם בבועה משלכם.
מה?
הפסדתי לך.
אני מקנא בך.
מה זאת אומרת?
בוקר טוב. -בוקר טוב, מר האן.
בוקר טוב.
מר האן, מר הונג פה.
מר הונג? מי זה?
הוא המנכ"ל של חברת הסטארט־אפ שמעניקה סיוע כלכלי ליתומים.
זוכר, כן?
הוא בחדר הישיבות? -כן.
שלום, אני האן ג'י־פיונג.
שלום, אני הונג ג'י־סוק.
נעים מאוד.
שב, בבקשה.
זאת הפעם הראשונה שיוצרים איתי קשר מחברת השקעות.
לא תיארתי לעצמי שהיום הזה יגיע.
נסה להירגע.
בסדר.
אתה בטח עסוק. אשתדל לקצר.
בבקשה.
מכיר את הדמות המצוירת,
קו גיל־דונג, שלקח את דולי, דוצ'י ודונר תחת חסותו?
אנחנו מוצאים מבוגרים טובי לב כמו קו גיל־דונג
ומצוותים אותם לבני נוער שעזבו את בית היתומים
וצריכים להסתדר בכוחות עצמם.
יש משהו אחר שאת צריכה?
אני לא צריכה כלום.
אם כל כך צר לך, תעזור למישהו שמצבו חמור יותר.
כשהם נאלצים לעזוב את בית היתומים, הם לא ילדים ולא בוגרים.
חומה גבוהה מפרידה בינם ובין החברה.
הפתרון שלנו יעזור להם לגבור על…
מר הונג, עברתי על התוכנית העסקית שלך וערכתי תחקיר משלי.
הערכת את שווי החברה שלך?
לצערי לא בדקתי את העניין הזה לעומק.
מה לעשות?
כמה כסף אתה רוצה לגייס?
אני רוצה לגייס 100 מיליון וון.
אני לא חושב שהחברה שלי תוכל להשקיע בחברה שלך.
מה לגבי 50 מיליון וון?
אבל אשמח להשקיע בעצמי.
- אס־אייץ' קרן הון סיכון מנהל האן ג'י־פיונג -
אתה רוצה להשקיע? למה?
הקול שלך מוצא חן בעיניי.
הקול שלי?
אני אשקיע 100 מיליון ואתרום 300 מיליון. אין לי צורך בהרבה מניות.
רק תמצא לי ילדים חביבים שזקוקים לעזרתי.
מה דעתך?
אשלח לך הסכם עקרונות בשבוע הבא.
טוב…
תודה רבה.
אני מעריך את זה מאוד.
לא. אני זה שצריך להודות לך.
תבורך.
אני לא מאמין.
איך הלך?
בדיוק החברה שמתאימה לך.
מה זאת אומרת?
מלאת תקוות וחלומות, אבל בלי אסטרטגיית צמיחה.
ויש לה מטרה נעלה.
אני מצטער. שוב בזבזתי את זמנך.
עשית עבודה טובה.
סליחה?
מה?
מה אמרת? -כלום.
אמרת. שמעתי. אמרת שעשיתי עבודה טובה.
לא נכון. -כן נכון.
אמרת שעשיתי עבודה טובה.
לא נכון. -מישהו שמע את זה?
הוא אמר שעשיתי עבודה טובה?
שמעת… כאילו, אמרת את זה, נכון?
לך מפה. -טוב.
יש!
עשיתי עבודה טובה?
שמעתם את זה?
תמשיכו לעבוד.
אני מקווה שלא שכחתי כלום.
ההצעה פה,
הדיסק און קי פה…
מתי מועד ההגשה? 15:00?
כן, יש לנו עוד שעתיים.
זה הרבה זמן.
נראה לך שגם מורנינג יגישו הצעה?
אני לא יודע. עובדי המפתח שלהם נחקרים במשטרה.
אני לא חושב.
צודק. -כן.
גם הם משתתפים במכרז.
נכון מאוד.
מה פשר ההבעה על פניכם?
אתם נחקרים על ידי המשטרה.
אתם עדיין משתתפים במכרז?
אה, החקירה?
כנראה יוטל עלינו קנס קטן.
זה היה רק ניסיון לביצוע עבירה.
בדיוק.
מה הקשר בין הדברים?
אין קשר, מסתבר.
טוב, נו, כל אידיוט יכול להגיש הצעה.
כל אידיוט?
את רצינית?
בואי נלך.
תתעלמי מהם. הם לא שווים את היחס שלך.
השתנית.
מה זאת אומרת? -זוכר מה אמרת פעם
על האנשים האלה?
אני לא זוכר כל כך.
הם תאומים.
הם מתכנתי בינה מלאכותית מעולים.
מעולים? -הם בין־לאומיים מאז שלמדו
במכון הטכנולוגי של מסצ'וסטס.
אני אמרתי את זה? -כן.
באמת השתניתי.
מיס סו הגישה את ההצעה בלי בעיות?
כן. היא אמרה שהמקום היה מפוצץ באנשים.
אבל למי אכפת? זה רק בשביל הניסיון.
נכון. אין לנו סיכוי לנצח.
הגיעו אנשים חדשים?
נראה כך. גם את כתבת פתק?
כן.
איפה זה היה?
הינה זה.
- אני רוצה להכיר בחור מוצלח ממני -
זו משאלה שאפתנית מאוד.
שאפתנית? -כן, לגמרי.
יש בעולם הזה בחור מוצלח ממך?
אולי אתה צודק.
בזמן שחיפשתי אותו, נעשיתי יותר ויותר מוכשרת.
לא מצאתי אף אחד בעולם המשפט
ולא בעולם העיצוב.
קיוויתי למצוא מישהו פה,
אבל אז הסתבכתי עם נוכל גדול, והינה אני כאן.
הבנתי.
אחותי בטח הגיעה. -אחותך?
רוצה לבוא? תאכל איתנו ארוחת צוהריים.
לא, זה בסדר. אני אוכל פה. תיהנו.
בסדר גמור.
עכשיו אני מבין למה היא לא מציגה אותי בפני אחרים כבן זוג שלה.
גם אני הייתי מתבייש.
הינה אתה.
תכיר את אחותי.
היי.
שלום.
אני חבר לעבודה של מיס ג'ונג.
אנחנו עובדים יחד. אני לי צ'ול־סאן.
הבנתי. נעים מאוד.
הוא החבר שלי.
סה־הא לא מפסיקה לדבר עליך.
זיהיתי אותך מייד.
תודה. כאילו…
וואו. זה כבוד גדול.
באמת?
מתי יפרסמו את התוצאות?
בשעה 14:00. עוד שתי דקות.
תפסיקי ללחוץ על מקש הפונקציה.
אם נעבור את הסינון, נגיע לשלב הסופי, נכון?
יהיו חמישה מועמדים, כן? -כן.
אין סיכוי שזה יקרה.
נכון. זה הרי רק בשביל הניסיון.
אל תפתחו ציפיות.
אני לא מצפה לזכות במכרז. אני רק רוצה להגיע לשלב הסופי.
מה?
-מה?
עברנו? -עברנו?
אין מצב. -עברנו?
- עברתם את שלב הסינון השני -
זאת,
זאת וזאת, בבקשה.
העוגה עם פירות היער… -כן.
היא הכי טעימה. אל תיתן לאף אחד לטעום אותה לפניך.
הבנת? -הבנתי.
תתחילו לאכול! אני מזמין.
תודה.
העוגות נראות מעולות.
מר לי, תטעם אותה. היא מעולה.
בואו נחגוג.
דו־סאן, אתה בסדר?
אני אעזור לך.
מה אם יקרה משהו מטורף?
אין מצב.
עלינו להיות אסירי תודה על כך שאנחנו בשלב הסופי.
לא. אני רוצה שיקרה משהו מטורף.
אמרת שתיתן לי מיליארד וון אם נזכה.
אעשה הכול כדי שננצח.
יופי. אז תכין את מכוניות הספורט.
מר קים, תכין מראש מיליארד וון.
מר לי, תצטרך לגלח את הראש.
אני יודע. הכנתי כבר מכונת תספורת.
שים את זה על הראש.
מיס ג'ונג, תעמדי במילה שלך.
אל תדאג. אני תמיד מקיימת הבטחות.
דו־סאן, גם אתה.
אל תדאג. אני אעשה את זה.
כן, זה אפשרי בתוך חמש שנים וחצי.
אם נתרחב ונשקיע במו"פ, אז בתוך שלוש שנים.
בנימה זו, אני רוצה לשאול
לדעתכם על משהו.
כמעט כל חברה למכוניות אוטונומיות במדינה השתתפה במכרז,
ואנחנו הגענו לשלב הסופי.
אני חושבת שזו הוכחה לכך שלטכנולוגיה שלנו יש יתרון על פני המתחרים.
נכון.
אז אני חושבת שאולי זה הזמן המתאים לסקייל־אפ.
סקייל־אפ? את רוצה להרחיב את העסק?
כן. אני רוצה להתקדם כמה שיותר מהר.
אני רוצה לגייס עוד עובדים ולהשקיע במחקר ופיתוח.
מה דעתכם?
את רוצה להתחיל סבב גיוס?
כן, הגענו לשלב הסופי במכרז.
זו הוכחה לכך שלמערכת האוטונומית שלנו יש יתרון תחרותי.
ואת סבורה שעכשיו זה הזמן למצוא משקיעים ולהרחיב את החברה.
בדיוק. -אני מתנגדת.
חברה שמקבלת השקעות ולא מייצרת רווחים, לא שווה הרבה.
את תאבדי שליטה בחברה. -נייצר כך יותר רווחים.
חכי עד שהמספרים יעלו. -לא, זה יהיה מאוחר מדי.
כרגע, הקצב חשוב יותר מהשליטה.
עדיין אין לנו משקיעים חיצוניים.
נכון, כדי שלא נאבד שליטה במצבים כאלה.
אין־ג'ה. -הנושא סגור.
עשית עבודה מצוינת. תדאגי לזכות במכרז.
חכה, בבקשה.
אתה נכנס?
אתה כבר לא מתחמק ממני?
מתברר שאני חזק יותר מכפי שחשבתי.
רצית לדבר איתי?
כן. -תדברי. אני מקשיב.
אבל אל תודי לי ואל תתנצלי.
אני כבר יודע.
אבל אני חייבת.
כבר הודית לי מעל ומעבר.
את לא חייבת לי כלום.
חוץ מזה, לא היו לי חברים בזמנו.
המכתבים שלך היוו עבורי מקור לנחמה.
בואי נגיד שהשתווינו.
בסדר?
בסדר.
אפילו שקראתי את המכתבים שלך,
לא חיפשתי אותך במשך 15 שנה.
מר נאם, לעומת זאת,
הלך אלייך ביום שקרא אותם.
אני לא נאם דו־סאן
מהמכתבים.
את לא צריכה להצטער או להלקות את עצמך.
אתה באמת רוצה לפתוח דף חדש, מה?
הכול בסדר בינינו?
כן.
היי, שמעת?
הבן של וון דו־ג'ונג ביקש מהמתכנתים של חברת צ'ונגמיונג לפרוץ לחברה שלהם.
כן, שמעתי.
הם חברה ענקית, למה להם לעשות את זה?
הם נחושים לרמוס כל מתחרה אפשרי.
הבן שלו נחקר במשטרה.
וואו, באמת?
לא נראה לי שההרצאה הזו שווה משהו.
אלוהים. -אלוהים.
זה נורא. -נכון.
לא ייאמן. -ההרצאה עדיין מתקיימת?
נראה לי. -זה הזוי.
אין להם בושה. -למה הוא מעביר הרצאה?
מי היה מאמין? -בואו נלך.
ההרצאה הזו הייתה אמורה להיות מפגש שאלות ותשובות,
אבל לא הגיעו הרבה אנשים.
כולנו עסוקים. בואו לא נבזבז זה לזה את הזמן
ונסיים עכשיו.
יש לי שאלה.
כן, בבקשה.
אתה טוען שהסוד הוא במשאבי אנוש.
התרגיל שעשית לי קשור גם הוא למשאבי אנוש.
למה העפת אותי מהחברה?
לא ידעתי שמותר לשאול שאלות אישיות.
אין פה הרבה אנשים. תענה על השאלה שלה.
מקובל על כולם?
כן, בבקשה.
חשבתי שאם אעיף אותך, את תהיי יותר צייתנית ותחזרי.
אני מניחה שמעולם לא הייתי צייתנית.
הבן הצייתן שלך נראה די עסוק לאחרונה.
עם החקירה ועם ההפסד במכרז…
אין־ג'ה… -דרך אגב,
כבר לא קוראים לי וון אין־ג'ה. אני סו אין־ג'ה.
הקביעה הגיעה היום.
תודה על הלקחים החשובים שלימדת אותי עד כה.
חכי, מיס סו.
כן? מה העניין?
טוב…
אני צריך להתנצל בפנייך.
בפניי? -כן.
בהרצאה שהעברת לפני שלוש שנים,
שאלתי אותך שאלה.
רבים טוענים שההצלחה שלך הגיעה בזכות אביך העשיר
ושאין לה חשיבות משום שלא התחלת בסנד בוקס.
מה דעתך על כך?
זוכרת?
כן, אני זוכרת.
זה היית אתה?
כן.
מה? כל הזמן הזה עבדתי עם אדם שהעליב אותי?
עד כדי כך אני נדיבה.
בכלל לא הכרתי אותך אז. זה לא היה במקום.
אני מצטער.
אבל אם לא היית מעליב אותי, לא הייתי נמצאת במקום שאני נמצאת בו היום.
מה זאת אומרת?
זה הכעיס אותי, אבל גם נתן לי תמריץ.
אני לא יכולה להודות לך, אבל לפחות אקבל את התנצלותך. טוב?
כן.
- דו־סאן -
דו־סאן, מה קורה?
באמת?
חשבתי שארזתי את זה.
איפה זה?
בחיים לא אתרגל למדרגות האלה.
מי אתם?
עבדנו פה פעם.
אנחנו ייסדנו את סאמסאן טק. עכשיו אנחנו עובדים בחברת צ'ונגמיונג.
סאמסאן טק?
הקמתם את העסק שלכם כאן, נכון?
נכון. נעים מאוד. -נעים מאוד.
טוב להכיר אתכם.
אתם עוברים לכאן?
כן, פתחנו עסק לא מזמן.
אפשר לשאול איך המקום הזה?
הוא נחמד. השכירות זולה ו…
הנוף עוצר נשימה.
אם תהיו רעבים, תפתחו את החלון.
אתם תריחו ניחוחות של סטייק אנטרקוט.
אבל לוהט פה בקיץ.
תקנו מזגן דבר ראשון.
נמצא משקיעים לפני הקיץ.
לגמרי! -נכון.
קטן עלינו! -נכון, קטן עלינו!
סליחה, אפשר לעשות סיבוב בפנים?
בטח. קחו את הזמן.
תודה. -תודה.
תתקשרו אליי אם תצטרכו עזרה.
תודה. -גם אתה.
אדיר.
זה נראה יוקרתי. -אני לא מאמין.
אז עוברים לפה דיירים חדשים.
לא נוכל לבוא לפה יותר.
אלוהים.
היי, אתה בוכה?
לא, מה פתאום.
אתה כן בוכה. -אני פשוט מרחם על החבר'ה האלה.
לחשוב שהם יעבדו בפרך במשרד המעופש הזה…
אני מרחם עליהם.
צודק. אני בכלל לא מקנא בהם.
אוי, אלוהים.
מה עשית עד עכשיו?
אני, במקום יונג־סאן או צ'ול־סאן,
הייתי מבקש ממך פיצוי על השנתיים האחרונות.
אני מצטער, חברים.
על הכול.
מה? -על מה אתה מדבר?
פשוט…
אם הייתי מנכ"ל טוב יותר,
הייתם יוצאים מהמקום הזה מוקדם יותר.
הייתי אבוד שנים.
הדאגתי אתכם
ועברתם כל כך הרבה בגללי.
אני מתבייש בעצמי.
אתה מדבר שטויות.
אם הייתי רודף בצע, הייתי מתפטר.
לא התפטרנו
מהעבודות הרווחיות שלנו והצטרפנו אליך במטרה להתעשר.
אז למה התפטרתם?
למה נראה לך שבכיתי עכשיו?
ריחמת עליהם. -אתה כזה תמים.
אני מתגעגע לימים ההם.
תקופות הקיץ החמות שהעברנו כאן יחד…
אהבתי אותן.
אני מתגעגע אליהן.
אחרת,
איזו סיבה הייתה לנו לבוא למקום הנורא הזה כל בוקר?
אנחנו חייבים להגיד את הדברים הדביקים האלה?
איך הייתי אמור לדעת אם לא אמרתם לי?
בואו.
עשינו פה חיים משוגעים.
תודה. -תתייחס אלינו יפה.
אני אתייחס אליך יפה. -גם אני.
אני אשתפר.
היית חייב להתחיל לבכות?
אין עליכם.
אל תבכו.
תפסיקו.
אתה התחלת.
אני אוהב אתכם! -לעזאזל.
אתם הולכים?
בהצלחה
עם העסק שלכם.
קטן עליכם! -אנחנו בעדכם.
תודה. -תודה.
רגע, לאן נעלם השלט של סאמסאן טק?
מישהו בא קודם ולקח אותו.
מישהו לקח אותו.
מי זה היה?
- סאמסאן טק -
למה תלית אותו שם?
תוריד אותו.
הוא יפה וזוהר, לא?
היית קשה מאוד עם דו־סאן כשהוא ניהל את סאמסאן טק.
זו הסיבה שתליתי אותו.
אם דו־סאן ינהג שוב בחוסר היגיון,
אני אסתכל על השלט שלוש פעמים
ואבלע את הצפרדע.
אם זאת הכוונה שלך,
אני תומכת בך.
- סאמסאן טק -
זה כרטיס אשראי, אז היא צריכה לקבל אותו בעצמה.
מיס סו דאל־מי בבית?
לא, היא לא בבית.
תחתמי בשמה.
אבל אני לא רואה טוב.
אני מבין. -איפה לחתום?
בואי נראה. כאן.
אני אעשה את זה.
מי את? -אני אחותה של סו דאל־מי.
בסדר. רק רגע, בבקשה.
הינה.
- סו אין־ג'ה -
בסדר. בבקשה.
סיימנו. להתראות.
זאת…
זאת באמת את, אין־ג'ה?
כן, זאת אני, סבתא.
מצטערת שלקח לי כל כך הרבה זמן.
אין־ג'ה.
בכית?
לא.
את נראית כמו דוב פנדה.
המסקרה שלך מרוחה על כל הפנים שלך.
היא לא עמידה במים, אז היא נמרחת בקלות.
תירוץ עלוב.
תפסיקו.
לא התראינו יובלות. אל תריבו.
הזמנתי אותך הרבה פעמים, אבל תמיד סירבת.
מה קרה?
רציתי להראות לך את זה.
מה זה?
את…
מה קרה?
יונג־סיל, תפתח את נונגיל.
בטח, שנייה אחת.
יונג־סיל, תקרא את זה.
"המבקשת רשאית לשנות את שם משפחתה לסו
ולחזור להיות בת לשבט דאלסונג סו."
כבר לא קוראים לי וון אין־ג'ה. אלא סו אין־ג'ה, סבתא.
אין־ג'ה.
רציתי לבוא לפה מוקדם יותר.
אבל התביישתי לבוא כל עוד שם המשפחה שלי היה וון.
יכולת פשוט לבוא. למי אכפת מזה?
היית צריכה לבוא כשסבתא עוד יכלה לראות אותך.
אני רואה אותך.
אני רואה אותך
מאוד בבירור.
אימא, אני בבית!
חבר'ה, אספתי את העוף המטוגן!
היי, אבא! -יש! עוף מטוגן!
זה נראה מעולה. -קנית שתייה?
כן. -מה עם קורקבנים?
אוי, שכחתי.
אבל אימא אוהבת קורקבנים. -טעות שלי.
תתחילו לאכול.
תודה. -בואו נאכל.
תודה!
אימא!
בואי לאכול עוף!
סבתא, מהר! -אימא, בואי!
סבתא, תאכלי איתנו!
אני רוצה שוקיים. -בסדר.
- סו אין־ג'ה -
האם זה…?
מי נתן לך רשות לחטט לי בשולחן?
תיקנת אותה?
לא, היא תיקנה את עצמה.
היא שלי. אני לוקחת אותה.
איך שאת רוצה.
אני רוצה לתת לך משהו.
זוכרת את ההתערבות שלנו?
למען האמת,
אני לא מצליחה כמו אין־ג'ה.
אני מודה בזה. אבל אין־ג'ה גדולה ממני בשלוש שנים.
אז תני לי שלוש שנים.
עד אז אני אתעלה עליה. נתערב על 10,000 וון.
מה דעתך? -בטח. שיהיה 10,000 וון.
אני זוכרת.
אבל מה זה אומר?
את חושבת שהתעליתי עלייך?
עדיין לא.
אבל זה יקרה אם תרחיבי את החברה שלך.
מה? אבל לא הסכמת.
לכי על זה.
למה שינית פתאום את דעתך?
אני לא רוצה שתהפכי לבובה צייתנית.
מה זאת אומרת?
את מעדיפה אותי חמת מזג ומרדנית?
משהו כזה.
חברת צ'ונגמיונג
מחפשת משקיעים?
כן. מיס סו רוצה להרחיב את החברה.
היא ודאי הבינה דבר או שניים במהלך ההתמודדות במכרז.
גם אני סבורה שהגיע הזמן.
אשמח לקבל המלצות על משקיעים שמתעניינים במכוניות אוטונומיות.
לא אוכל להמליץ לך.
למה? את חושבת שזה מוקדם מדי?
זה לא העניין.
אני לא מוכנה לתת את ההזדמנות הנהדרת הזו למשקיעים אחרים.
התעניינתי בהם עוד מהימים שהיו סאמסאן טק.
אני סבורה שהם גדלו מספיק
כדי שנשקול להשקיע בהם.
כמו כן,
שתיכן מקור ההשראה של המקום הזה.
אני אשמח לתמוך בכם.
תודה רבה.
בואי נתקדם. -בסדר.
למי לשלוח את המידע?
אני לא עושה את זה.
למה לא? מי מכיר יותר ממך את חברת צ'ונגמיונג?
דונג־צ'ון. מר פארק מכיר אותם היטב גם כן.
מר פארק.
פארק דונג־צ'ון.
דונג־צ'ון! -כן, מר האן.
מה קרה? -אני יודע ששמעת אותי.
לא שמעתי. הייתי מרוכז במסמך.
מה דעתך? מר פארק התעניין בהם
עוד מתקופת סאמסאן טק… -לא באמת.
אף פעם לא התעניינתי בהם כל כך כמוך.
אני לא משתווה אליך.
ובכן…
אני מסכימה איתו.
אני סבורה שהפוטנציאל של חברת צ'ונגמיונג
גדול מכפי שהם חושבים.
עקומת הצמיחה שלהם עומדת לנסוק.
אם לנו זה ברור, זה יהיה ברור גם למשקיעים אחרים.
אתה יודע היטב שאסור לנו לאבד את העסקה הזו.
תעשה את זה.
גברת יון. חכי! גברת יון!
קטן עליך!
מה מצחיק?
אני צריך להתחנן אליו שיקבל את ההשקעה שלי? זה מטריף אותי.
למה דווקא אני?
למה רצית לדבר בארבע עיניים?
אני צריך שתעשה לי טובה.
טובה?
אתה צריך ממני טובה?
גברת יון רוצה… -מה?
גברת יון רוצה להשקיע בחברת צ'ונגמיונג.
תסכים לקבל את ההשקעה?
למה אנחנו מדברים על זה פה?
בוא למשרד שלנו… -אני חייב לעשות את זה,
אבל אני לא רוצה שום עסק איתך. זו הסיבה.
אני יודע שלא הסכמת בשום אופן לקבל את ההשקעה שלי.
צודק.
שנאתי את המצב הזה.
בסדר. נתתי לך הצעה,
ושוב דחית אותה נחרצות.
מסכים איתי?
מר האן.
מה דעתך האמיתית על ההשקעה הזו?
שים את הרגשות בצד.
אני רוצה את חוות דעתך הכנה.
אתה זוכר את השיא השני שלי?
כן.
מבין החברות
שהחלטת לא להשקיע בהן, אפס הצליחו.
נכון?
אם אוותר על חברת צ'ונגמיונג, אאבד את השיא השני שלי.
בתור משקיע,
זו הזדמנות שלא הייתי רוצה להחמיץ.
בוא איתי.
בוא נדון בהשקעה עם מיס סו כמו שצריך.
מר נאם, אתה מקבל את ההשקעה שלי?
אם כן, אני אמשיך להתערב בעסק שלך
בתור מנהל חיצוני.
לא נמאס לך ממני?
נמאס לי. -אז למה?
למה אתה מקבל את ההשקעה שלי עכשיו?
כי הפעם זה לא נשמע כמו נדבה
אלא כמו השקעה של ממש.
תודה.
אני צריך להודות לך.
איזה מביך.
בוא נלך.
דאל־מי, אני אתאיסט.
גם אני לא מאמינה גדולה.
אז למה?
כי מחר הפרזנטציה המסכמת שלנו למכרז.
אני מתפללת שנזכה.
זה באמת עובד, מניסיון.
התפללת?
כן.
התפילה לא הרגיעה אותי.
אני לחוצה כל כך.
תראה, קשת בענן.
היי, בוא נתפלל.
עוד פעם? -הכנסייה די אפקטיבית,
אבל עכשיו יש קשת בענן. זה בטוח יעבוד.
נו, תתפלל.
קשת בענן לא יכולה להגשים לך משאלה.
זה רק אור שמשתקף ונשבר.
אתה לא מאמין בזה? לא תתפלל?
אין הוכחה לכך שקשת בענן מגשימה משאלות.
הוכחה, מה?
בסדר, אני אתן לך הוכחה.
רואה? התפללתי לקשת שאתן לך נשיקה.
וראה זה פלא, זה עבד.
זה לא אותו דבר.
את נישקת אותי. לקשת אין שום קשר לזה.
אותה גברת בשינוי אדרת.
קודם תתפלל למשהו.
ואחר כך תגשים אותו.
הבנתי.
למה אתה מתפלל? שנזכה במכרז?
לא.
משהו ריאלי יותר.
ריאלי יותר? כמו מה?
שהחברה שלנו תהפוך לחד־קרן.
- סטארט־אפ ששוויו מיליארד דולר -
היי, זה קשה יותר.
זה ייקח המון זמן.
לא אמרת שזה בלתי אפשרי.
אין דבר כזה. אנחנו יכולים לעשות הכול.
שלום לכולם.
אני סו דאל־מי, מנכ"לית חברת צ'ונגמיונג.
- אני רוצה לעלות במעלית שמגיעה עד למעלה -
לא, אני לא יכולה להפסיד לה!
זה ייראה כאילו
הפסדתי כי בחרתי באבא.
אני רוצה להראות לה שאני מצליחה
ושאני לא מקנאה בה. רק ליום אחד.
אני מקווה שטרזן ימנע תאונות כמו שאבא שלי עבר
ושיאפשר לסבתא שלי להתנייד ללא חשש.
- אני רוצה לשנות את העולם -
אז אני הולכת בעקבותיך.
בעקבותיי? -אני הולכת להקים חברה,
כמוך.
בואי.
- אני רוצה עתיד טוב יותר -
- אני רוצה להיות עצמאית -
- אני רוצה לעזור לאחרים -
- אני רוצה להסב גאווה להורים שלי -
- אני רוצה לשנות את העולם תגשימי את החלום -
- תודה מיוחדת ליאו ג'ין־גו -
- 2020, הווה -
- חברת צ'ונגמיונג מנהל טכנולוגיות ראשי נאם דו־סאן -
- חברת צ'ונגמיונג מנכ"לית סו דאל־מי -
- נקניקיות צ'ונג־מיונג -
- תגשים את החלום -
- מנהל טכנולוגיות ראשי נאם דו־סאן מנכ"לית סו דאל־מי -
מר לי. -כן?
איפה דאל־מי…
סליחה, איפה מיס סו ומר נאם?
היום האספה השנתית של בעלי המניות.
- תודה שצפיתם סטארט־אפ לאהבה -
תרגום כתוביות: מיכל יצחקי